Όψεις του κωμικού στην παιδική λογοτεχνία: το παράδειγμα του Gianni Rodari και του Ευγένιου Τριβιζά
Creators: name: Κιαχίδου, Βάια Γεωργίου
Publisher: name: Aristotle University of Thessaloniki
Year: 2010
Subjects: Παιδική λογοτεχνία
Κωμικό
Τζιάνι Ροντάρι
Ευγένιος Τριβιζάς
Χιούμορ
Αστείο
Children's literature
Comic
Gianni Rodari
Eugene Trivizas
Humor
Joke

description: Τα τελευταία χρόνια η παιδική λογοτεχνία, ως ιδιαίτερος κλάδος της λογοτεχνίας, γνωρίζει σημαντική ανάπτυξη σε παγκόσμια κλίμακα είτε ως πρωτότυπη παραγωγή είτε ως μελέτη της παραγωγής αυτής. Στην παρούσα εργασία θα προσπαθήσουμε να εισέλθουμε στον ιδιαίτερο κόσμο της και συγκεκριμένα να εξετάσουμε τον τρόπο που χρησιμοποιείται σε αυτή η έννοια του κωμικού έχοντας σαν οδηγό μας το έργο δύο από τους γνωστότερους συγγραφείς έντεχνου παραμυθιού, του Gianni Rodari και του Ευγένιου Τριβιζά. Η προσπάθειά μας χωρίζεται σε τρία μέρη. Στο πρώτο παρουσιάζονται οι απόψεις για το κωμικό και την ανάπτυξή του κατά την παιδική ηλικία έτσι όπως έχουν διατυπωθεί από γνωστούς θεωρητικούς από τον Πλάτωνα και τον Αριστοτέλη μέχρι το Freud, τον Hobbes και τον Piaget και τους ακόμα πιο σύγχρονους Suls και McGhee. Στόχος αυτής της παρουσίασης, πέρα από τα θεωρητικά εργαλεία που μας προσφέρει, είναι να καταδειχτεί το πόσο σημαντικό είναι το αστείο κατά την παιδική ηλικία και επομένως το πόσο χρήσιμο εργαλείο στα χέρια των συγγραφέων της παιδικής λογοτεχνίας. Το δεύτερο και τρίτο μέρος είναι αφιερωμένα σε καθέναν από τους συγγραφείς που θα χρησιμοποιήσουμε ως παραδείγματα, το Gianni Rodari και τον Ευγένιο Τριβιζά αντίστοιχα. Ο λόγος που επιλέξαμε τους συγκεκριμένους συγγραφείς είναι αφενός το γεγονός ότι στο έργο τους χρησιμοποιούν όλους σχεδόν τους τρόπους με τους οποίους τα παιδιά αντιλαμβάνονται το αστείο για να δημιουργήσουν τελικά κείμενα για ενήλικες και αφετέρου οι αναλογίες που παρουσιάζουν και που μας επιτρέπουν να μιλήσουμε, γνωρίζοντας ότι ίσως προχωράμε σε αυθαιρεσία, για λογοτεχνικά παράλληλα. Ειδικότερα, στις δυο αυτές ενότητες θα προσπαθήσουμε να προσεγγίσουμε τον τρόπο με τον οποίο οι δύο συγγραφείς χρησιμοποιούν τον παρωδιακό λόγο, το πώς αντιλαμβάνονται και χειρίζονται τη γλώσσα, τα λαϊκά παραμύθια, τις κοινωνικές συμβάσεις καθώς και την έννοια του παιχνιδιού για να δημιουργήσουν τελικά κείμενα πρωτοποριακά μαζί και κλασικά που στην ουσία αποτελούν μια σκληρή και καταλυτική σάτιρα της σύγχρονης εποχής.
description: In recent years, children's literature as a special branch of literature is experiencing significant growth worldwide as either original production or as a study of this production. This paper will try to enter the special world of children's literature and specifically to examine the concept of the comic in this world, guided by the work of two of the best-known artistic fairy tale-writers, of Gianni Rodari and Eugene Trivizas. Our effort is divided into three parts. The first part presents the views of the comic and its development during childhood as they are made by well-known theorists from Plato and Aristotle, to Freud, Hobbes and Piaget till more moderns like Suls and McGhee. The aim of this presentation, beyond the theoretical tools that it is offering, is to show how important is joke in childhood and therefore how useful tool for writers of children's literature. The second and third parts are devoted to each of the two writers who will be used as examples, Gianni Rodari and Eugene Trivizas respectively. The reason that the specific authors are chosen, is both the fact that in their work they are using virtually all the ways in which children perceive the joke to create at the end texts for adults and that they are showing proportions which allow us to talk, knowing that maybe move to arbitrariness, on literary parallel. In particular, in these two sections we will try to approach the way in which the two authors use the parody, how they perceive and handle language, folk tales, social conventions and the concept of the game to ultimately create innovative and classical texts that are essentially a cruel and catalytic satire of modern times.